Mayfair Luxury is 'n selfsorgwoonstel in Century City. Die Canal Walk-winkelsentrum is net 'n entjie se ry, asook verskeie restaurante en die Intaka Island waar die hele gesin kan voëlkyk, bootvaarte kan geniet en selfs 'n maanlig-voetslaanroete kan aanpak.
Dié woonstel het slaapplek vir 4 en beskik oor 2 kamers, 2 badkamers en 'n oopplan-kombuis en -leefarea. Die hoofslaapkamer het 2 driekwartbeddens en 'n en suite-badkamer met 'n stort, toilet en wasbak. Die tweede kamer het 'n dubbelbed en die tweede badkamer het ook 'n stort, toilet en wasbak.
Die kombuis is toegerus met 'n stoof, oond, yskas-vrieskas, mikrogolf, wasmasjien, eetgerei en breekware. Die eetarea het sitplek vir 6 en die sitarea het 'n gemaklike sitkamerstel en 'n platskerm-TV. Die sitarea het ook 'n skuifdeur wat na die stoep met 'n uitsig oor die tuin lei.